ข้อบัญญัติองค์การบริหารส่วนตำบลเจริญธรรม เรื่อง การลดหย่อนภาษีบำรุงท้องที่ พ.ศ. 2557

ข้อบัญญัติองค์การบริหารส่วนตำบลเจริญธรรม
ข้อบัญญัติองค์การบริหารส่วนตำบลเจริญธรรม
เรื่อง
การลดหย่อนภาษีบำรุงท้องที่ พ.ศ. ๒๕๕๗
 

โดยที่เป็นการสมควรตราข้อบัญญัติองค์การบริหารส่วนตำบลเจริญธรรม
ว่าด้วยการลดหย่อนภาษีบำรุงท้องที่เพื่อบังคับใช้ในเขตองค์การบริหารส่วนตำบลเจริญธรรม
อำเภอวิหารแดง จังหวัดสระบุรี

อาศัยอำนาจตามความในมาตรา ๗๑
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)
พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘
ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓
องค์การบริหารส่วนตำบลเจริญธรรม
โดยความเห็นชอบของสภาองค์การบริหารส่วนตำบลเจริญธรรมและนายอำเภอวิหารแดง
จึงตราข้อบัญญัติขึ้นไว้ ดังต่อไปนี้

ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำ
บลเจริญธรรม เรื่อง การลดหย่อนภาษีบำรุงท้องที่ พ.ศ. ๒๕๕๗

ข้อ ๒[๑] ข้อบัญญัตินี้ใช้บังคับในเขตองค์การบริหารส่วนตำบลเจริญธรรม
ตั้งแต่วันถัดจากประกาศในราชกิจจานุเบกษาเป็นต้นไป

ข้อ ๓ บรรดาข้อบัญญัติ
ประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้
หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน

ข้อ ๔ ในข้อบัญญัตินี้
ที่ดิน หมายความว่า พื้นดิน
และให้หมายความรวมถึงพื้นที่ที่เป็นภูเขาหรือมีน้ำด้วย
เจ้าของที่ดิน หมายความว่า
บุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดิน
หรือครอบครองอยู่ในที่ดินที่ไม่เป็นกรรมสิทธิ์ของเอกชน
ปี หมายความว่า ปีปฏิทิน

ข้อ ๕ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตองค์การบริหารส่วนตำบลเจริญธรรม
และใช้ที่ดินนั้นเป็นที่อยู่อาศัยของตน เป็นที่เลี้ยงสัตว์ของตน
หรือประกอบกสิกรรมของตนในเขตองค์การบริหารส่วนตำบลเจริญธรรม
ให้ลดหย่อนไม่ต้องเสียภาษีบำรุงท้องที่จำนวนห้าไร่
ในกรณีที่บุคคลธรรมดาหลายคนเป็นเจ้าของที่ดินร่วมกัน
ให้ได้รับการลดหย่อนรวมกันตามเกณฑ์ที่กำหนดไว้ในวรรคหนึ่ง

ข้อ ๖ ที่ดินที่มีสิ่งปลูกสร้างและใช้สิ่งปลูกสร้างนั้นเป็นสถานการค้าหรือให้เช่า
ไม่ได้รับการลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานการค้าหรือให้เช่านั้น

ข้อ ๗ บุคคลธรรมดาซึ่งเป็นเจ้าของที่ดินหลายแปลงอยู่ในจังหวัดสระบุรีและมีที่ดินแปลงหนึ่งแปลงใดอยู่ในเขตองค์การบริหารส่วนตำบลเจริญธรรม
ซึ่งได้รับการลดหย่อนภาษีบำรุงท้องที่จากองค์กรปกครองส่วนท้องถิ่นอื่นครบจำนวนตามเนื้อที่ในข้อ
๕ แล้ว
ห้ามมิให้ลดหย่อนสำหรับที่ดินที่อยู่ในเขตองค์การบริหารส่วนตำบลเจริญธรรมตามข้อบัญญัตินี้อีก

ข้อ ๘ ให้นายกองค์การบริหารส่วนตำบลเจริญธรรมเป็นผู้รักษาการตามข้อบัญญัตินี้และให้มีอำนาจออกระเบียบ
ประกาศหรือคำสั่งเพื่อปฏิบัติการให้เป็นไปตามข้อบัญญัตินี้


ประกาศ
ณ วันที่ ๒๓ กันยายน พ.ศ. ๒๕๕๗
ฉลวย อินทร์ชัย
นายกองค์การบริหารส่วนตำบลเจริญธรรม
[เอกสารแนบท้าย]

๑. บัญชีอัตราภาษีบำรุงท้องที่
ท้ายข้อบัญญัติองค์การบริหารส่วนตำบลเจริญธรรม เรื่อง การลดหย่อนภาษีบำรุงท้องที่
พ.ศ. ๒๕๕๗

(ดูข้อมูลจากภาพกฎหมาย)
























ปริยานุช/ผู้จัดทำ
๒๘ มกราคม ๒๕๕๘

ปริญสินีย์/ผู้ตรวจ
๒๘ มกราคม ๒๕๕๘



[๑] ราชกิจจานุเบกษา
เล่ม ๑๓๒/ตอนพิเศษ ๑๙ ง/หน้า ๒๖๑/๒๒ มกราคม ๒๕๕๘